A3 (Romania)

L'autorota A3 o Autorota de Transilvània (romanés : Autostrada Transilvania) es un projèct d'autorota en Romania de la Bechtel Corporation.

Itinerari : Bucarèst - Ploiești - Brașov - Făgăraș - Sighișoara - Târgu Mureș - Cluj-Napoca - Zalău - Oradea - frontiera ongresa.

La construccion dau tròç Brașov - Borș, d'una longor de 415 km, comencèt en junh de 2004. Lo contract signat entre lo govèrn romanés e l'entrepresa americana Bechtel causèt de problèmas importants au Parlament de Romania e ambé l'Union Europèa. Pasmens lo projèct si mantenguèt, estent lo besonh urgent d'una alternativa a la rota nacionala DN1, qu'es la rota mai congestionada de Romania en 2006.

Un còup acabada, aquela autorota deuriá suportar la part mai gròssa dau trafegue d'automobilas de l'èst de l'Union Europèa. E mai mentre que lo contract conclús entre l'Estat romanés e Bechtel fixèt fins au 31 de decembre de 2013 la data de finalizacion de l'autorota, leis òbras de 6 dei 8 tròç avián pas començat au 1er de setembre de 2010

Lo tròç Gilău - Turda s'inaugurèt lo 1er de decembre de 2009, lo tròç Bucarèst - Ploiești s'auriá degut durbir en julhet de 2010.

Categoria:Autorota de Romania